Z A P I S N I K

     
Sa sjednice Općinskog vijeća općine Jarmina održane 29. svibnja 2014. godine u 19:00 sati u prostorijama općine Jarmina.

      NAZOČNI:                                                           ODSUTNI:

1. MARIO ROŽIĆ

2. MARIO MATIĆ

3. STJEPAN BENČIĆ

4. VLADIMIR KLARIĆ

5. DRAGUTIN CULI

6. STEVO CULEJ

7. JOSIP HANŽEK

8. MARIO CAFUTA

9. STJEPAN DADIĆ

10. TATJANA LUSAVEC

11. MARKO MLINAR                                                          

      
Predsjednik Općinskog vijeća Mario Rožić je pozdravio nazočne i utvrdio da postoji kvorum, te za današnju sjednicu predlaže : 

                                     D N E V N I     R E D

1. Aktualni sat

2. Donošenje odluke o izvršenju proračuna Općine Jarmina za 2013. godinu

3. Razno

     
Glasovanjem vijećnika dnevni red je jednoglasno prihvaćen.

Točka 1.

Načelnik A. Draganić izvijestio je nazočne vijećnike da se program „Pomoć u kući starijim osobama“, Ministarstva socijalne politike i mladih nastavlja provoditi i nadalje u Općini Jarmina, te da je ishođena sva potrebna dokumentacija i dobiveno pozitivno rješenje i odobrenje ali prema novim mjerilima i kriterijima.

Voditeljica programa gđa. Dragica Benčić obrazložila je do sada na području Općine za usluge zainteresirano 19 osoba koje ostvaruju pravo bez naknade i još 5 osoba sa osobnim učešćem u financiranju usluga, a sukladno propisima čekaju se Rješenja o vrsti i trajanju pomoći Centra za socijalnu skrb.

A. Draganić se u daljnjem izlaganju dotakao protek obilježavanja dana Općine Jarmina te je istakao da je proteklo prema prethodnom dogovoru i programu – skromno i dostojanstveno te zahvalio svima na odazivu i prisustvovanju priredbama i mjestima obilježavanja.

Projekt mini centrale iz obnovljivih izvora energije je prošao natječaj Ministarstva regionalnog razvoja i fondova Europske unije, u realizaciji uz pomoć LAG-a i naše zastupnice u agenciji Petre Draganić, te su odobrena sredstva za financiranje iste u visini 207.000,oo kuna.
Pregovori sa osječkim odvjetnikom gosp. Domagojem Rešetarom u svezi povrata novčanih sredstava Općini Jarmina i poduzeću VINKA d.d. od Republike Hrvatske radi neizvršenja obveze u proteklim godinama utemeljene zakonom ( oko 300.000-400.000,oo kn) su dovršeni te su se stekli uvjeti za podnošenje tužbenog zahtjeva prema Republici Hrvatskoj ili sa nadležnim tijelima dogovoriti nagodbu. Nadalje se ovlašćuje načelnika da postupa u svezi istog uz konkretan dogovor oko odvjetničkog troška vođenja spora.

U svezi situacije sa poplavama u posavskim općinama naše županije, u Općini Jarmina je formiran stožer za prihvat mogućih izbjeglih obitelji, u roku od nekoliko sati mještani Jarmine su prijavili prihvat 53 obitelji u svojim kućama a posebno su se odazvali donosom svih potrepština (madraca, posteljine, odjeće, obuće, higijenskih potrepština i prehrambenih namirnica) . Ujedno je u Jarmini formiran i priručni centar Crvenog križa.

Edukacija poljoprivrednika za pregled prskalica omogućiti će se svim zainteresiranima za takove programe koje će provoditi ovlaštenici : Poljoprivredni fakultet Osijek i Učilište „MODUS“ Vinkovci. 

Odluka: Općina Jarmina će sufinancirati pregled i atestiranje opreme prskalica do 10.000,oo kn ili do 200 kn pojedinačno. Odluka usvojena sa 8 glasova ZA, uz 1 glas suzdržan i 1 glas protiv. 
U svezi popune upražnjenog radnog mjesta Pročelnika jedinstvenog upravnog odjela,  načelnik je proveo konzultacije sa pročelnicom za upravu u županiji kao i u Ministarstvu uprave te će se natječaj za popunu upražnjenog radnog mjesta izvršiti u narednom periodu kada se za isto steknu uvjeti do kraja kalendarske godine. 

Predsjednik Odbora za Statut, Poslovnik i normativne akte D.Culi također je izvijestio vijećnike da je Odbor na svom sastanku donio zaključak u kojem se podržava pojašnjenje načelnika.

Točka 2.

2.1
Predsjednik Odbora za financije V. Klarić obrazložio je Izvještaj o izvršenju proračuna Općine Jarmina za 2013. godinu, a odbor je na svom sastanku donio zaključak da se predloženo izvješće u podnesenom obliku i prihvati. Kako nije bilo zainteresiranih za raspravu, Odluka o usvajanju godišnjeg izvještaja o izvršenju proračuna Općine Jarmina za 2013. godinu u predloženom obliku je jednoglasno prihvaćena.

Točka 3.
3.1 
S.Benčić iznosi obrazloženje u svezi nabavke kompleta za postavljanje zelenih otoka (komplet kontejneri za staklo-plastiku-papir), priprema i dostavljanje dokumentacije na natječaj Fonda za zaštitu okoliša te povrata do 75% uloženih sredstava. Uz provedenu raspravu istome je iskazano povjerenje da provede predloženo za 4 kompleta.

T. Lusavec je obrazložila zahtjev mještanina Mladena Majpruz za dotaciju u iznosu iznosu od 1.000,oo kuna za plaćanje dugovanja za struju. Nakon rasprave po istom donosi se zaključak da se ne može odobriti njegov zahtjev već da se postupa prema postojećem Programu socijalne skrbi Općine Jarmina. 

M. Cafuta je iznio prijedlog da se okoliš oko spomenika poginulim mještanima iz Domovinskog rata u centru mjesta uredi uz pomoć stručne osobe koja će izraditi prijedlog, te mu je iskazano povjerenje da sve pripremne radnje i sprovede.

                                                                    Predsjednik Općinskog vijeća

                                                                               Mario  Rožić 

